Ou wiele is nou meer werd as nuut | Netwerk24
Ou wiele is nou meer werd as nuut
10 November 2018 05:00
’n 90 jaar oue Austin-bakkie, wat in 1938 vir £5 gekoop is, is te kry.
Die 90 jaar oue Austin-bakkie gaan na verwagting vir tussen £14 000 en £16 000 op H&H Classics se veiling in Buxton verkoop. Bo is die binnekant van die bakkie wat ten volle gerestoureer is. Foto: H&H CLASSICS
Netwerk24Foto: H&H CLASSICS
Dit gaan na verwagting vir tussen £14 000 en £16 000 op H&H Classics se veiling in November verkoop word.
Die bakkie is in 1928 as interne werkvervoer deur die Austin-fabriek naby Birmingham gebou.
In 1938 is dit vir £5 deur ’n werknemer van Austin aangeskaf toe dié voertuigvervaardiger sy vloot werkvoertuie van die hand gesit het.
Dit is toe na Birstall naby Leeds geneem, waar dit gebruik is om kruideniersware af te lewer.
Die volgende eienaar was James Clark & Sons, ’n begrafnisondernemer in Skipton.
Die voertuig is sedert 1998 in die huidige eienaar se besit, wat dit goed bewaar het.
Dit is ten volle gerestoureer en word as in ’n uitstekende toestand bestempel.
Roger Nowell van H&H Classics sê bakkies soos dié is uiters skaars, wat dit ’n goeie belegging maak.
“Dit kan gebruik word vir private en korporatiewe promosiewerk deur ’n klein onderneming.”
Die veiling word op 28 November in Buxton in Engeland gehou.
Meer oor: Veteraanmotors | Wiele | Veilings
Skatkis van antieke ware, kuns op groot veiling
’n Belegging vir plesier en vir profyt
Veelsydige eiendom te kry
Kry jou antieke skat hier